Panardinamas gręžinio siurblio variklis gali veikti tik tokiomis sąlygomis, kai yra užtikrinamas minimalus nustatytas vandens srauto, pratekančio palei variklio korpusą, greitis. Priešingu atveju, esant nepakankamam variklio aušinimui, kyla jo perkaitimo ir sugadinimo pavojus. Jei negalima užtikrinti minimalaus srauto greičio palei panardinamojo variklio korpusą, būtina sumontuoti skysčio greitį didinančią rankovę (gaubtą). Montuojant siurblį vertikalioje padėtyje (ne gręžinio kolonoje) arba įrengiant gręžinio siurblį horizontaliai, pavyzdžiui: rezervuaruose, baseinuose, upėse, ežeruose ir kt., būtina naudoti išorinį aušinimo gaubtą (rankovę). Gaubtas montuojamas ant panardinamojo variklio taip, kad siurbiamas skystis praeitų per elektros variklį siurblio įsiurbimo angos kryptimi, taip optimizuodamas variklio aušinimą.
Būtinas aušinimo srauto greitis ir rankovės (gaubto) skersmuo apskaičiuojami pagal žemiau pateiktas formules:
Formulėse žymima:
• V (m/s) - aušinimo srauto greitis;
• Q (m³/h) - gręžinio siurblio (turbinos) našumas;
• DΜ (mm) - elektros variklio skersmuo;
• DW (mm) - aušinimo rankovės (gaubto) arba gręžinio skersmuo.
Daugiau informacijos ir skaičiuokles rasite Franklin Electric gamintojo brošiūroje lietuvių kalba
Gamintojo Franklin Electric tinklalapis